Lav et referat af nedenstående tekst:

Tekst:
Mange års utilfredshed med løn- og arbejdsvilkår fik idag plejepersonalet på en lang række plejehjem og plejecentre i Rebild Kommune til at nedlægge arbejdet og gå til fagligt møde. - Vi lever jo på en løgn. Kommunen siger at de har de og de tilbud, og den og den standard i plejesektoren, men virkeligheden er en helt anden. Vi må møde ind hver dag og sige undskyld, fordi vi ikke kan honorere de løfter kommunen giver, lyder det fra arrangøren af dagens faglige møde, social- og sundhedsassistent Tina Bosher. De godt 200 plejere mødtes i Terndruphallen for at udveksle erfaringer. Og eksemplerne på hvordan det er umuligt at få hverdagen til at hænge sammen var mange. - Jeg har været med i 36 år og der er godt nok sket meget. Vi er blevet pålagt den ene nye opgave efter den anden. Samtidig er de klienter vi varetager blevet meget tungere. Hvor vi før kunne være en hjælper i fem minutter, må vi idag til tider være to i tre kvarter, konstaterer Yvonne Frank, der er sygehjælper. Dagens møde blev overværet af Rebild Kommunes viceborgmester Klaus Anker Hansen. Han var lydhør overfor protesten, men måtte konstatere: - Hvor skal pengene komme fra. Vi skal have hjælp fra Christiansborg, hvis det her skal løses.

Referat:
Godt 200 social- og sundhedsassistenter og sygehjælpere i Rebild Kommune gik til fagligt møde i to timer idag.